open-index/open-wikipedia-markdown huggingface dataset:
Žoldybaj (jazero)

náhľad|Jazero zo satelitu (2022)
**Žoldybaj** (po kazašsky *Жолдыбай* - Žoldybaj) alebo zriedkavo **Želdubaj** je slané jazero v severnom Kazachstane asi 30 km severozápadne od mesta Kökšetau. Má rozlohu približne 26 km². Jazero je bezodtokové. Pobrežie je obomknuté širokým pruhom čierneho ílu (*batkaka* - ), ktorý zapácha po sírovodíku.

## Zdroj
* 

Kategória:Jazerá v Kazachstane
Kategória:Bezodtokové jazerá
Slovanský ostrov (Praha)

náhľad|Hlavná budova Žofín na Slovanskom ostrove (pohľad od juhu)
náhľad|Pohľad z Jiráskovho mostu cez Šítkovský jez
**Slovanský ostrov** (**Žofín**) je vltavský ostrov v Prahe. Nachádza sa pri pravom novomestskom brehu neďaleko od Národného divadla, južný cíp ostrova potom neďaleko od Jiráskovho námestia.

Ostrov vznikol postupnými nánosmi pôdy v 17. storočí. Jeho rast zrejme urýchlilo zriadenie novomestských mlynov pod Zderazom. Po povodni roku 1784 bol ostrov spevnený múrom a boli tu vysadené stromy.

## Dejiny
Od roku 1817 ostrov vlastnil farbiar koží Josef Ignác Saenger. V rokoch 1836 – 1837 nový majiteľ Václav Antonín Novotný nechal prestavať starý hostinec na reštauráciu. Od roku 1838 ostrov nesie meno podľa rakúskej arcivojvodkyne Žofie, matky cisára Františka Jozefa I. V roku 1848 sa tu konal známy Slovanský zjazd. V roku 1884 ostrov vykúpila pražská obec a prestavala hlavnú budovu podľa návrhu Jindřicha Fialku. Až do postavenia Obecného domu fungoval ostrov ako centrum českého spoločenského života. V budove Žofína sa rôzne spoločenské akcie konajú veľmi často podnes.

V roku 1918 sa tu nachádzalo sídlo Vojenského veliteľstva Národného výboru. Na južnom konci ostrova bola v roku 1930 v tesnom susedstve Šítkovskej vodárenskej veže vybudovaná spolková budova SVU Mánes so známou výstavnou sieňou a umeleckou kaviarňou. V roku 1948 bol ostrov v tesnej blízkosti pražského Národného divadla spojený s pobrežím novým mostom.

Ostrov vrátane budov bol zasiahnutý povodňami v roku 2002, objekty boli znovu sprevádzkované v septembri 2003.

## Ďalšie názvy
* Barvířský ostrov
* Šítkovský ostrov
* Engelův ostrov
* Žofínský ostrov, Žofín

## Iné projekty

## Zdroj
* 

Kategória:Ostrovy Česka
Kategória:Geografia Prahy
Spoločenstvo obcí

**Spoločenstvo obcí** () je vo Francúzsku označenie pre zväzok obcí. Obce spoločne vytvárajúce rámec, v ktorom môžu spoločne riešiť komunálne úlohy. V roku 2009 bolo vo Francúzsku 2 406 týchto Spoločenstiev obcí, ktoré zahrňovali 27,5 miliónov obyvateľov.

## Právny status
Podľa platných ustanovení *Code général des collectivités territoriales* (Všeobecného zákonníka o územných korporáciách) je Spoločenstvo obcí verejná inštitúcia v medzikomunálnej spolupráci, ktorú tvorí niekoľko obcí, a ktorá zahrnuje súvislý priestor bez enklávy. Aj potom, kedy toto ustanovenie vstúpilo v platnosť, môžu už skôr založené spoločenstvá obcí, ktoré netvoria jednoliate územie, existovať aj naďalej.

Založenie nového spoločenstva môže iniciovať jeden či viac obecných radných z dotyčných obcí, ale môže ho tiež iniciovať zástupca štátnych orgánov, prefekta v čele departementu, v ktorom tieto obce ležia. V tomto druhom prípade treba súhlas departemálnej komisie medzikomunálnej spolupráce. Nové spoločenstvo potvrdzuje svojim výnosom prefekt, pokiaľ  založenie odsúhlasia obecní zastupitelia v minimálne dvoch tretinách dotknutých obcí s najmenej polovicou obyvateľov budúceho spoločenstva alebo aspoň polovica obcí s najmenej dvoma tretinami obyvateľov. Spoločenstvo obcí môže byť vytvorené na dobu neurčitú, alebo len na obmedzenú dobu.

## Orgány
Spoločenstvo obcí riadi rada spoločenstva (*conseil communautaire*), ktorej členovia sú volení obecnými radami. Rozdelenie kresiel sa určuje buď podľa jednomyseľného súhlasu členských obcí, alebo sú pridelené proporcionálne v pomere k počtu obyvateľov obcí. V oboch prípadoch musí mať každá zúčastnená obec aspoň jedného zástupcu a naopak môže mať nanajvýš polovicu členov.

## Kompetencie a financovanie
Spoločenstvá obcí preberajú v každom prípade kompetencie zúčastnených obcí v otázkach územného plánovania a hospodárskeho rozvoja presahujúce jednotlivé obce. Okrem toho musia prevziať aspoň jednu kompetenciu z oblastí ochrany životného prostredia, bytovej politiky, výstavby a údržby ciest a odvozu odpadkov či výstavby a údržby základných škôl, kultúrnych a športových zariadení. K vymedzeniu a predaniu právomocí na spoločenstvo je potreba rovnakého súhlasu ako v prípade jeho založenia.

Spoločenstvo obdrží príjmy z dane z nehnuteľností, dane z bývania, živnostenskej dane. Ďalšie finančné prostriedky získa z daní a poplatkov určených k plneniu úloh, ktoré boli na spoločenstvo prenesené.

## Pozri aj
* Spoločenstvo aglomerácie (*Communauté d'agglomération*) – je zväz obcí, ktorý musí mať minimálne 50 000 obyvateľov a aspoň jedna z obcí minimálne 15 000 obyvateľov alebo byť sídlom prefektúry. 
* Spoločenstvo miest (*Communauté urbaine*) – je zväz obcí okolo metropolitnej oblasti veľkých miest.

## Externé odkazy
* Databáza spoločenstiev na stránkach ministerstva vnútra  
* Ročné štatistické údaje o spoločenstvách  

## Zdroj
* 

Kategória:Administratívne členenie Francúzska
Hydrogéncitrát sodný

**Hydrogéncitrát sodný**, vzorec C3H5O(COONa)2COOH, je jedna z troch sodných solí kyseliny citrónovej. Používa sa ako antioxidant v potravinách a na zlepšenie účinkov iných antioxidantov. Používa sa aj ako regulátor kyslosti.

## Použitie
### Doplnok stravy
V potravinárstve sa hydrogéncitrát sodný používa podobne ako citrát trisodný a v marmeláde, v sladkostiach, v zmrzline, v sýtených nápojoch, v mlieku, vo víne a v topených syroch. Označuje sa ako prídavná látka E331(ii).

### Ako liek
Môže sa podávať pacientom trpiacim infekciou močových ciest na zmiernenie nepohodlia.

## Referencie

## Zdroj

sodný
Kategória:Zlúčeniny sodíka
331 ii
Démokritos

**Démokritos** alebo **Demokritos** môže byť:
*filozof:
**Démokritos z Abdér
**Démokritos (platonik)
*Démokritos (epigramatik)
*Démokritos z Chia
*Démokritos z Pergama
*Démokritos z Megary

**Demokritos** môže byť aj:
*6129 Demokritos
Hérakleitos

**Hérakleitos** (iné názvy: **Hérákleitos, Herakleitos, Heraklit, Héraklit**) môže byť:
*Herakleitos Skoteinos:
**Hérakleitos z Efezu
**Hérakleitos (diplomat)
*Hérakleitos z Halikarnasu
*Hérakleitos z Atén (meno 3 archontov)
*Hérakleitos z Athmony
*Hérakleitos zo Samu

**Heraklit** môže byť aj stavebná platňa z cementu a drevitej vlny, pozri heraklit (materiál)
Hérakleitos Skoteinos

**Hérakleitos Skoteinos** alebo **Hérákleitos Skoteinos** alebo **Herakleitos Skoteinos** môže byť:
*Hérakleitos z Efezu
*diplomat Filipa V., pozri Hérakleitos (diplomat)
Leukippos

**Leukippos** (lat. *Leucippus*) môže byť:
*v gréckej mytológii: 
**syn Xantia z Lýkie, pozri Leukippos (Lýkia)
**kráľ v Messénii, pozri Leukippos (Messénia)
**syn Oinomaa kráľa v elidskej Pise, pozri Leukippos (syn Oinomaa)
**syn Thourimacha, kráľ v Sikyóne, pozri Leukippos (syn Thourimacha)
**syn Lampra z Kréty, pozri Leukippos (syn Lampra)
**syn Poimandra, zakladateľa mesta Tanagra, pozri Leukippos (syn Poimandra)
*meno historických postáv:
**starogrécky filozof z piateho storočia pred Kr., pozri Leukippos z Miléta
**zakladateľ starovekej gréckej kolónie Metapontion v Tarentskom zálive, pozri Leukippos z Acháje

**Leucippus** môže byť aj:
*kráter na odvrátenej strane Mesiaca, pozri Leucippus (kráter)
*rod kolibríkov, pozri Leucippus (rod)
Archýtás

**Archytas** alebo **Archýtás** môže byť:
*Archytas z Tarenta
*Archytas z Mytilény
*Archytas zo Sparty
*Archytas (poľnohospodár)
*Archytas (architekt)
Bias

**Bias** alebo **Biás** môže byť:
*v starovekom Grécku:
**jeden zo siedmich mudrcov, pozri Bias z Priény
**Bias (vodca Lakedaimóncov)
*v gréckej mytológii:
**kráľ Megary, pozri Bias (Megara)
**syn Amythaóna, brat veštca Melampouda, pozri Bias (syn Amythaóna)
**syn veštca Melampouda, pozri Bias (syn Melampouda)
**syn trójskeho kráľa Priama, pozri Bias (syn Priama)

**Bias** môže byť aj:
*obec vo Francúzsku:
** Bias (Landes)
** Bias (Lot-et-Garonne)
*rod vtákov, po slovensky pláštenkár, pozri pláštenkár
* v štatistike (anglický) výraz pre vychýlenie
* v psychológii: systematická, opakovaná chyba v myslení, rozhodovaní, odhadoch, spomienkach, zapamätávaní a iných myšlienkových procesoch, pozri kognitívne skreslenie (bias)
*priezvisko:
**Anton Bias
**José Francisco Bias Fortes
**Len Bias
Thales

**Thales** môže byť:
*Táles
*sídlo v USA, pozri Thales (Indiana)
*kráter na Mesiaci, pozri Thales (kráter)
*planétka, pozri Thales (planétka)
*Thales Group
Pytagoras

**Pythagoras** (iné názvy: **Pytagoras**, **Pýthagorás**; ) môže byť:

* olympijský víťaz v roku 716 pred Kr., pozri Pythagoras zo Sparty
* grécky filozof v 6. stor. pred Kr., pozri Pytagoras zo Samosu
* tyran Efezu z cca 600  pred Kr., pozri Pythagoras z Efezu
* olympijský víťaz v roku 588 pred Kr., pozri Pythagoras (boxer)
* grécky sochár z ostrova Samos v 5. stor. pred Kr., pozri Pythagoras (sochár zo Samosu)
* grécky sochár z Rhégia v 5. stor. pred Kr., pozri Pythagoras (sochár z Rhégia)
* olympijský víťaz v roku 300 pred Kr., pozri Pythagoras z Magnézie nad Meandrom
* grécky hudobník, pozri Pythagoras zo Zakythosu

**Pythagoras** môže byť aj:
* planétka, pozri 6143 Pythagoras
* kráter na Mesiaci, pozri Pythagoras (kráter)
Xenofanes

**Xenofanes** alebo **Xenofanés** (*Xenofanes*, iný prepis: *Xenofanés*, ) môže byť:
* grécky filozof z prelomu 6. a 5. stor. pred Kr., pozri Xenofanes z Kolofónu
* aténsky filozof (Sokratov žiak) z prelomu 5. a 4. stor. pred Kr., pozri Xenofanes z Atén
* olympijský víťaz v roku 252 pred Kr., pozri Xenofanes z Amfissy
* starogrécky jambický básnik., pozri Xenofanes z Lesbu
 
**Xenophanes** môže byť aj:
* planétka, pozri 6026 Xenophanes
* kráter na Mesiaci, pozri Xenophanes (kráter)
Afareus (Messénia)

**Afareus** (starogr. Ἀφαρεύς – *Afareus*, latinsky *Aphareus*) bol v gréckej mytológii  messénský kráľ, syn spartského kráľa Periéra a jeho manželky Gorgofony.

Mal dvoch synov, siláka Ida a ostrozrakého Lynkea. V gréckych mýtoch sa však aj uvádza, že otcom Ida bol boh morí Poseidón, ktorý mu dokonca požičal okrídlený voz, keď sa Idas uchádzal o ruku Marpéssy, dcéry kráľa Euéna.

Idas a Lynkeus boli bratrancami Dioskurov, hrdinov Kastora a Polydeuka. Aj keď z počiatku vládla medzi nimi rivalita, neskôr spoločne vykonali mnoho hrdinských činov, medzi inými lov na kalydónského kanca a zúčastnili sa spolu aj výpravy Argonautov pre zlaté rúno.

Nakoniec však spoločne vykonali krádež dobytka v Arkádii a pri delení koristi došlo medzi nimi k prudkému sporu, pri ktorom všetci štyria zahynuli.

## Zdroje
* 
* 

Kategória:Postavy gréckej mytológie
Kategória:Vládcovia Messénie
Indické národné florbalové družstvo mužov

**Indické národné florbalové družstvo mužov** je národné družstvo mužov, ktoré reprezentuje Indiu v medzinárodných florbalových súťažiach, podujatiach a priateľských zápasoch. Funguje pod záštitou Indickej florbalovej federácie (FFI). Prvý medzinárodný zápas absolvovalo v roku 2005. Vo februári 2018 mu patrilo vo svetovom rebríčku IFF posledné41. miesto.

Družstvo zatiaľ nedosiahlo žiadny výraznejší úspech, keď prvé reprezentačné zápasy vyhralo až v roku 2017. Na oboch turnajoch kontinentálnych majstrovstiev, na ktorých sa zúčastnilo, skončilo bez bodu posledné. V roku 2017 sa zúčastnilo novovytvoreného Ázijsko-oceánskeho pohára v Thajsku, na ktorom dokázalo zvíťaziť v dvoch zápasoch a obsadilo celkové 5. miesto.

## Výsledky
### [[Majstrovstvá sveta vo florbale|Majstrovstvá sveta]]

### [[Majstrovstvá Ázie a Pacifiku vo florbale|Majstrovstvá Ázie a Pacifiku]]

### [[Ázijsko-oceánsky pohár vo florbale|Ázijsko-oceánsky pohár]]

## Referencie

## Pozri aj
* Indické národné florbalové družstvo žien

## Externé odkazy
* Oficiálna stránka Indickej florbalovej federácie 

## Zdroje
* Indické družstvo na stránke Medzinárodnej florbalovej federácie 
* Indické družstvo na stránke buelachfloorball.org  

Kategória:Národné florbalové družstvá
Florbal
Národné
Iránske národné florbalové družstvo mužov

**Iránske národné florbalové družstvo mužov** je národné družstvo mužov, ktoré reprezentuje Irán v medzinárodných florbalových súťažiach a priateľských zápasoch. Funguje pod záštitou Iránskej florbalovej asociácie (IFA). Prvý medzinárodný zápas absolvovalo v roku 2012. Vo februári 2018 nebolo evidované vo svetovom rebríčku IFF.

Zatiaľ nedosiahlo žiadny výraznejší úspech, keď prvé reprezentačné zápasy vyhralo až v roku 2017. Na jedinom turnaji kontinentálnych majstrovstiev, na ktorom sa zúčastnilo, skončilo bez bodu posledné. Následne sa predstavilo až na turnaji Ázijsko-oceánskeho pohára v roku 2017, na ktorom v dvoch zápasoch zvíťazilo a napokon obsadilo z ôsmich zúčastnených tímov 7. miesto.

## Výsledky
### [[Majstrovstvá sveta vo florbale|Majstrovstvá sveta]]

### [[Majstrovstvá Ázie a Pacifiku vo florbale|Majstrovstvá Ázie a Pacifiku]]

### [[Ázijsko-oceánsky pohár vo florbale|Ázijsko-oceánsky pohár]]

## Referencie

## Externé odkazy
* Oficiálna stránka Iránskej florbalovej asociácie  

## Zdroje
* Iránske družstvo na stránke Medzinárodnej florbalovej federácie  
* Iránske družstvo na stránke buelachfloorball.org  

Kategória:Národné florbalové družstvá
Florbal
Národné
Chí-kvadrát

**Chí-kvadrát** alebo **χ²** môže byť v štatistike:
*chí-kvadrát štatistika dobrej zhody
*chí-kvadrát rozdelenie
*chí-kvadrát test dobrej zhody
Novozélandské národné florbalové družstvo mužov

**Novozélandské národné florbalové družstvo mužov** je národné družstvo mužov, ktoré reprezentuje Nový Zéland v medzinárodných florbalových súťažiach, podujatiach a priateľských zápasoch. Funguje pod záštitou Novozélandského florbalového zväzu (FNZ). Prvý medzinárodný zápas absolvovalo v roku 2011. Vo februári 2018 mu patrilo vo svetovom rebríčku IFF 26. miesto.

Zatiaľ nedosiahlo žiadny výraznejší úspech, keďže až na jeden reprezentačný zápas všetky ostatné prehralo. V roku 2011 aj bez bodovania získalo bronzovú medailu na kontinentálnych majstrovstvách, keďže sa na turnaji zúčastnili iba 3 družstvá. Prvýkrát v medzinárodnom zápase bodovalo v roku 2018 v kvalifikácii na MS 2018, keď v skupine remizovalo s .

## Výsledky
### [[Majstrovstvá sveta vo florbale|Majstrovstvá sveta]]

;Kvalifikácia na MS

### [[Majstrovstvá Ázie a Pacifiku vo florbale|Majstrovstvá Ázie a Pacifiku]]

## Referencie

## Externé odkazy
* Oficiálna stránka Novozélandského florbalového zväzu 

## Zdroje
* Novozélandské družstvo na stránke Medzinárodnej florbalovej federácie 
* Novozélandské družstvo na stránke buelachfloorball.org  

Kategória:Národné florbalové družstvá
Florbal
Národné
Majstrovstvá Európy UEFA vo futsale 2014

**Majstrovstvá Európy UEFA vo futsale 2014** boli v poradí 9. Majstrovstvá Európy UEFA vo futsale, ktoré organizuje Európska futbalová únia (UEFA). Konali sa od 28. januára8. februára 2014 v Antverpách, v Belgicku, za účasti 12 tímov. Svoj druhý titul získali futsalisti , ktorí vo finále zdolali .

Belgicko získalo právo organizovať podujatie pred Slovinskom a Litvou vo voľbách UEFA v talianskych Benátkach 8. decembra 2011.

## Kvalifikácia

## Arény

## Nasadenie do výkonnostných košov
Žrebovanie do skupín, ktoré sa uskutočnilo 4. októbra 2013, prebiehalo podľa nasledovných výkonnostných košov: Nasadenie bolo uskutočnené podľa rebríčku UEFA 2013/14 pre Majstrovstvá Európy za roky 2008 až 2012.

## Výsledky
### Základné skupiny
#### Skupina A

#### Skupina B

#### Skupina C

#### Skupina D

### Play-off
#### Štvrťfinále

#### Semifinále

#### Stretnutie o 3. miesto

#### Finále

## Individuálne štatistiky
;Najlepší strelci

Zdroj: UEFA

## Konečné poradie tímov

## Referencie

## Externé odkazy
* ME 2014 na oficiálnej stránke UEFA 
* Futsalový portál futsalplanet.com 

Kategória:Futsal v 2014
Kategória:Majstrovstvá Európy UEFA vo futsale
Futsal
Abri

[thumb|Abri Papuľa v [Malé Karpaty|Malých Karpatoch ]]
**Abri** (fr.) je forma reliéfu. Je to plytká, široká dutina, ktorá sa prevažne vyskytuje na strmých svahoch krasových oblastí. Vzniká účinkom rozpúšťania a gravitácie. Najmä v minulosti využívaná ako prístrešok či primitívne obydlie, nezriedka preto i miesto archeologických nálezov (vykopávky, nástenné maľby).

## Zdroj
* 

Kategória:Geológia
Abridget

**Abridget** (z angl.) je skrátená verzia (zredukovaná podoba) literárneho diela či výťah.

## Referencie

Kategória:Literárne pojmy
Victoria Abril

**Victoria Abril** (vlastným menom *Victoria Mérida Rojas*, * 4. júl 1959, Madrid, Španielsko) je španielska herečka. K jej najvýznamnejším filmom patria *[[Milenci (film)|Milenci]]* (orig. Amantés, 1990), *[[Spútaj ma!]]* (orig. Átame!, 1989) a *[[Vysoké opätky]]* (orig. Tacones lejanos, 1991).

## Ocenenia
* 1991 – Strieborný berlínsky medveď ako najlepšia herečka (film *Amantes*)
* 1996 – Cena Goya ako najlepšia herečka (film *Nadie hablará de nosotras cuando hayamos muerto*)

## Externé odkazy
* 
* 
* Oficiálna stránka
* 

## Zdroj
* 

Kategória:Španielske filmové herečky
Kategória:Španielske televízne herečky
Kategória:Španielske speváčky
Kategória:Osobnosti z Madridu
Abrittus

thumb|Abrittus – rímske ruiny
**Abrittus** bolo rímske mesto ležiace v severovýchodnom Bulharsku (v súčasnosti  od mesta Razgrad). V roku 251 tu prebehla bitka Rimanov s Gótmi, v ktorej zahynul rímsky cisár Decius Traianus aj jeho syn Herennius Etruscus.

Mesto bolo zrejme založené v 2. storočí ako opevnenie proti barbarom. Po gótskych vpádoch bolo v 3. – 4. storočí prestavané. Malo 3 brány a 31 veží, posledné stavebné úpravy sa datujú do 6. storočia. Krátko nato bolo zničené Avarmi a Slovanmi a na jeho mieste až do 10. storočia existovalo slovansko-bulharské stredisko.

## Zdroj
* 

Kategória:Rímske mestá a sídla v Bulharsku
Kategória:Archeologické lokality v Bulharsku
Majstrovstvá Ázie a Pacifiku vo florbale 2012

**Majstrovstvá Ázie a Pacifiku vo florbale 2012** boli v poradí 9. majstrovstvá Ázie a Pacifiku vo florbale. Bolo to najvyššie medzinárodné podujatie AOFC vo florbale v roku 2012. Konalo sa od 8.11. februára 2012 v Hannō (prefektúra Saitama), v Japonsku, za účasti 5 mužských tímov. Po prvýkrát sa šampionát uskutočnil v Japonsku, ktoré bolo len štvrtou krajinou, kde sa majstrovstvá Ázie a Pacifiku uskutočnili. Tento šampionát sa uskutočnil len za účasti mužských tímov a slúžil zároveň ako kvalifikácia na MS 2012. Všetky zápasy sa hrali na Surugadai University v Hannō. Už z 5. víťazstva sa tešili hráči Singapuru. 

## Výsledky

Play-off sa nehralo.

## Konečné poradie

## Externé odkazy
* MAP 2012 na stránke Medzinárodnej florbalovej federácie 

Kategória:Florbal v 2012
Kategória:Majstrovstvá Ázie a Pacifiku vo florbale
A Reminiscence of Dr. Samuel Johnson

***A Reminiscence of Dr. Samuel Johnson*** (doslovne *Spomínanie na Dr. Samuela Johnsona*, vyšlo v češtine ako *Vzpomínání na Dr. Samuela Johnsona*) je poviedka amerického spisovateľa Howarda Phillipsa Lovecrafta, napísaná v roku 1917. Prvýkrát bola publikovaná toho istého roku v septembrovom čísle *United Amateur*, pod pseudonymom Humphrey Littlewit, Esq. V slovenskom jazyku doteraz (2/2012) nevyšla.

Príbeh je akousi paródiou na Lovecraftovu fascináciu všetkým starobylým. Jeho rozprávač Humphrey Littlewit sa narodil 20. augusta 1690 – 200 rokov pred narodením Lovecrafta. Kritik Daniel Harms píše: *„Hoci sa nejedná o jeho najinšpiratívnejšie dielo, prinajmenšom ukazuje, že H. P. Lovecraft svoju neskromnú túžbu... byť starším, kultúrnym džentlmenom minulej éry, bol schopný brať s humorom.“* 

Lovecraft väčšinu obsahu prevzal z biografie Dr. Samuela Johnsona od Jamesa Boswella (Boswell: Life of Samuel Johnson).

## Dej

Príbeh je rozprávaný starobylou formou jazyka ctihodným pánom Humphreyom Littlewitom. Prezrádza v ňom, že hoci sa oficiálne narodil v roku 1890 v Amerike, jeho skutočný vek je oveľa vyšší – prišiel na svet v rodinnom sídle v Devonshire, Anglicko 20. augusta 1690 a v čase rozprávania príbehu má teda 228 rokov. Krátko po narodení prišiel do Londýna, kde poznal viacero vtedajších osobností.
Podstatou jeho rozprávania je jeho známosť s doktorom Samuelom Johnsonom, o ktorom po prvýkrát počul v roku 1738 a osobne sa s ním stretol v roku 1763. Vtedy i následne viedli časté a priateľské rozhovory s ďalšími známymi v Literárnom klube; priateľské i napriek značne odlišným názorom. V ďalších odstavcoch stručne opisuje ďalších členov klubu a ich vzájomné vzťahy. Po doktorovej smrti sa Littlewit stal vykonávateľom jeho poslednej vôle. Poviedka nemá žiadnu zjavnú pointu a pôsobí nedokončeným dojmom.

## Referencie

## Iné projekty

## Zdroje a externé odkazy
* 
* 
*

Kategória:Poviedky H. P. Lovecrafta
Old Shatterhand (postava)

náhľad|Old Shatterhand a Winnetou
**Old Shatterhand** v Oriente známy pod menom **Kara ben Nemsi** je jedna z najznámejších literárnych postáv nemeckého spisovateľa Karla Maya. Je pokrvným bratom náčelníka kmeňa Apačov-Meskalerov Winnetoua. Vo filmoch z 60. rokov 20. storočia ho stvárnil Lex Barker.

## Meno
V preklade jeho meno znamená „Drviaca ruka“ a začiatočné „Old“ bolo pridané v snahe dať postave typicky americké meno a zároveň zvýrazniť jeho skúsenosť. Románový Old Shatterhand dostal meno od svojho priateľa Sama Hawkensa za to, že dokázal protivníka zneškodniť jednou ranou päste.

### Filmy
* Poklad na Striebornom jazere (1962)
* Winnetou - 1. časť (1963)
* Old Shatterhand (1964)
* Winnetou - 2. časť (1964) - "Červený gentleman"
* Winnetou - 3. časť (1965) - "Posledný výstrel"
* Winnetou a miešanka Apanači (1966) 
* Winnetou a Old Shatterhand v Údolí smrti (1968)

Kategória:Fiktívne postavy
Kategória:Literárne postavy
Old Shatterhand

**Old Shatterhand** môže byť:
* film režiséra Huga Fregonesea z roku 1964, pozri Old Shatterhand (film)
* fiktívna postava z kníh Karla Maya, pozri Old Shatterhand (postava)
Pepsín

**Pepsín** je enzým, ktorého zymogén (pepsinogén) je produkovaný hlavnými bunkami žalúdočnej sliznice. Patrí do skupiny proteáz. Jeho úlohou je rozkladať proteíny v potrave na peptidy.

Pepsín štiepi bielkoviny vo vnútri peptidového reťazca na jednoduchšie peptidy. Katalyzuje hydrolýzu peptidovej väzby, v ktorej aminoskupina pochádza z tyrozínu alebo fenylalanínu. Podľa jednej štúdie je jeho hydrolyzuje i mnoho iných peptidových väzieb, ale k najvyššej efektivite dochádza za nepolárnymi fenylalanínom, leucínom a metionínom a pred aromatickými fenylalanínom, tyrozínom a tryptofánom. Zráža mlieko, ktoré sa ako zrazenina v žalúdku dlhšie udrží a čiastočne sa trávi. Najvýkonnejší je pri pH okolo 1,5.

Enzým objavil v roku 1836 Theodor Schwann, ktorý na jeho pomenovanie použil základ z gréckeho slova *pepsis* – tráviť. Pepsín bol prvý známy živočíšny enzým a od roku 1928 aj jeden z prvých, ktoré sa J. H. Northropovi podarilo vykryštalizovať.

## Referencie

## Iné projekty

Kategória:ATC A09AA – Enzýmové prípravky
Kategória:ATC A09AC – Enzýmy a kyselinotvorné látky, kombinácie
Kategória:Proteázy
Kategória:Tráviace enzýmy
The Voice Česko Slovensko

***The Voice Česko Slovensko*** (prvé dve série ako ***Hlas Česko Slovenska***) je spevácka súťaž a verzia Hlasu Holandska pre Česko a Slovensko. Je to jedna z častí medzinárodného projektu *[[The Voice]]*, založeného na speváckej súťaži, vytvorenej holandským televíznym producentom Johnom de Mol. Spoločný projekt TV Markíza a Nova sa vysiela od 12. februára 2012.

Dôraz sa kladie na kvalitu účinkujúcich spevákov, ktorých si štyria známi hudobníci vyberajú naslepo. V ďalšej etape hudobníci trénujú talenty, ktoré sa prebojovali do ich skupiny.

## Kouči a moderátori
Prehľad *koučov* relácie:

Prehľad *moderátorov* relácie:

### Prehľad sérií

 Michal    Pepa    Dara    Rytmus    Dara a Marta    Majk    Jana    Kali    Vojtěch

## Finalisti

## Priebeh súťaže
Séria sa skladá z troch častí: tzv. výber naslepo, duely a živé vystúpenia. Štyria tréneri si skladajú tímy zo súťažiacich vo výbere naslepo. Počas zhruba minútu trvajúceho vystúpenia účinkujúceho má každý z trénerov možnosť prejaviť záujem o jeho zaradenie do svojho tímu; ak chcú rovnakého speváka dvaja alebo viacerí tréneri, rozhodne o zaradení samotný účinkujúci.

V druhej etape šou, ktorá sa nazýva súbojová, alebo duelová, si tréner vyberie po dvoch spevákoch. Tí bojujú proti sebe v spievaní rovnakej piesne a víťazi postúpia do individuálnych "bojov" v živom vysielaní. V živom vysielaní budú okrem trénerov rozhodovať i hlasy divákov. 

Do finálnej fázy postúpi 8 súťažiacich, ktorí budú bojovať proti sebe v živých vystúpeniach. Aj v tejto časti súťaže budú rozhodovať tréneri i televízni diváci, ktorí vyberú štvoricu najlepších spevákov. Tí zvedú záverečný súboj, v ktorom budú hodnotení už len samotnými televíznymi divákmi.

## Séria 1 (2012)
Prvá séria začala 12. februára 2012 a beží rovnako na Slovensku aj v Česku. Koučovia sú Josef Vojtek, líder českej rockovej skupiny Kabát, kultová osobnosť 80-tych rokov Michal David, popová speváčka Dara Rolins a známy hip hop/R'n'B spevák Rytmus.

### Výber naslepo

#### Epizóda 1: 12. február 2012

#### Epizóda 2: 19. február 2012

*Karel Gott bol tajný hosť, pretože tréneri o jeho účinkovaní vopred nevedeli. Hoci všetci štyria stlačili tlačidlo "CHCEM ŤA", Karel Gott si ako nesúťažiaci hosť nemohol nikoho vybrať.

#### Epizóda 3: 26. február 2012

#### Epizóda 4: 4. marca 2012

## Externé odkazy
*''Hlas Česko Slovenska'' - Oficiálna slovenská webstránka 
*''Hlas Česko Slovenska'' - Oficiálna česká webstránka 

Kategória:Televízne relácie TV Markíza
Kategória:Televízne relácie v Česku
Kategória:Hudobné televízne programy
Kategória:Hudobné súťaže
Viry-Châtillon

**Viry-Châtillon** je francúzske mesto v juhovýchodnej časti metropolitnej oblasti Paríža v departemente Essonne v regióne Île-de-France. Má asi 31 000 obyvateľov. Od Paríža je vzdialené asi .

1. apríla 1909 tu bolo otvorené prvé letisko vo Francúzsku.

## Geografia
Mesto leží na Seine, do ktorej tu ústi rieka Orge.
Susedné obce: Savigny-sur-Orge, Juvisy-sur-Orge, Draveil, Morsang-sur-Orge, Fleury-Mérogis a Grigny.

## Meno obce
Názov je zloženina mien dvoch pôvodných obcí – Viry-sur-Orge a Châtillon-sur-Seine. Viry vzniklo z latinského *Verus*, pomenovania miesta v galo-rímskom období.

## Pamiatky
* kostol Saint-Denis z 12. storočia
* veterný mlyn z 19. storočia

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:350 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:35000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999
  bar:2008 text:2008

PlotData=
  color:barra width:30 align:left

  bar:1962 from:0 till: 23598
  bar:1968 from:0 till: 27045
  bar:1975 from:0 till: 32411
  bar:1982 from:0 till: 30224
  bar:1990 from:0 till: 30580
  bar:1999 from:0 till: 30257
  bar:2008 from:0 till: 31681

PlotData=

  bar:1962 at: 23598 fontsize:S text: 23&nbsp;598 shift:(-8,5)
  bar:1968 at: 27045 fontsize:S text: 27&nbsp;045 shift:(-10,5)
  bar:1975 at: 32411 fontsize:S text: 32&nbsp;411 shift:(-10,5)
  bar:1982 at: 30224 fontsize:S text: 30&nbsp;224 shift:(-10,5)
  bar:1990 at: 30580 fontsize:S text: 30&nbsp;580 shift:(-10,5)
  bar:1999 at: 30257 fontsize:S text: 30&nbsp;257 shift:(-10,5)
  bar:2008 at: 31681 fontsize:S text: 31&nbsp;681 shift:(-10,5)

TextData=
  fontsize:S pos:(20,20)



## Osobnosti mesta
* Charles Perrault (1628 – † 1703), spisovateľ-rozprávkar
* Gustave Aimard (1818 – † 1883), spisovateľ dobrodružných kníh
* Louis Blériot (1872 – † 1936), vynálezca a letecký konštruktér
* Roland Garros (1888 – † 1918), letec a stíhací pilot v prvej svetovej vojne
* Adolphe Pégoud (1889 – † 1915), jeden z prvých leteckých akrobatov a prvé letecké eso v dejinách
* Thierry Henry (* 1977), futbalista
* Ladji Doucouré (* 1983), bežec-prekážkar

## Partnerské mestá
*  Heidenrod, Nemecko
*  Wokingham, Spojené kráľovstvo

## Iné projekty

## Externé odkazy
* Oficiálna stránka 

## Zdroj

Kategória:Mestá v Île-de-France
Kategória:Obce v departemente Essonne
Saint-Cloud (mesto)

**Saint-Cloud**  je francúzske mesto v západnej časti metropolitnej oblasti Paríža v departemente Hauts-de-Seine v regióne Île-de-France. Má asi 29 000 obyvateľov a od centra Paríža je vzdialené asi .

## Poloha
Saint-Cloud leží na pravom brehu rieky Seiny. Zo severu hraničí s mestom Suresnes. Východnú hranicu tvorí rieka Seina s Parížom (Bois de Boulogne) a Boulogne-Billancourt, na juhu susedí s mestami Sèvres a Ville-d'Avray, na juhozápade s mestom Marnes-la-Coquette a na západe s obcami Garches a Rueil-Malmaison.

## Dejiny
Dejiny mesta siahajú až do včasného stredoveku, kedy tu mních Chlodoald (Fluduald), vnuk franského kráľa Chlodovika I., založil kláštor.

V polovici 16. storočia tu bol postavený kráľovský zámok. Stavba bola počas prusko-francúzskej vojny 19. septembra 1870 obsadená pruskými oddielmi a 13. októbra ostreľovaná obrancami Paríža z Mont Valérien, takže do základov vyhorela. V jednej zo zachovaných vedľajších budov zámku sídlila v rokoch 1882 – 1987 École normale supérieure. Zachoval sa tiež rozsiahly zámocký park s rozlohou .

Dňa 31. mája 1868 sa v Saint-Cloud konali prvé cyklistické preteky vo Francúzsku.

## Verejná doprava
Saint-Cloud má s Parížom železničné spojenie prostredníctvom liniek Transilien na nádražie Saint-Lazare a autobusovými linkami. S okolitými obcami zaisťuje spojenie električková linka T2, ktorej štyri zastávky sa nachádzajú na hraniciach mesta. V meste samotnom nie sú žiadne stanice metra. Najbližšie sa nachádzajú v susednom meste Boulogne-Billancourt, kde sú stanice Pont de Sèvres na linke 9 a Boulogne – Pont de Saint-Cloud na linke 10.

## Osobnosti mesta
* Henrich III. (* 1551 – † 1589), francúzsky kráľ
* Filip I. Orleánsky (* 1640 – † 1701), princ, syn Ľudovíta XIII.
* Henrietta Anna Stuartová (* 1644 – † 1670), anglická princezná, prvá manželka Filipa I. Orleánskeho
* Alžbeta Šarlota Falcká (* 1652 – † 1722), falcká princezná, druhá manželka Filipa I. Orleánskeho
* Filip II. Orleánsky (* 1674 – † 1723), princ a regent Ľudovíta XV.
* Alžbeta Šarlota Orleánska (* 1676 – † 1744), princezná, dcéra Filipa I. Orleánskeho a Alžbety Šarloty Falckej, matka Františka I. Štefana Lotrinského
* Ľudovít Filip II. Orleánsky (* 1747 – † 1793), princ a politik, známy ako *Filip Egalité*
* Charles Gounod (* 1818 – † 1893), hudobný skladateľ
* Marie Bonaparte (* 1882 – † 1962), psychoanalytička
* Lino Ventura (* 1919 – † 1987), herec
* Nicole Courcelová (* 1931), herečka
* Jean-Claude Killy (* 1943), lyžiar
* Jocelyn Quivrin (* 1979 – † 2009), herec

## Partnerské mestá
*  Bad Godesberg, Nemecko
*  Boadilla del Monte, Španielsko
*  Frascati, Taliansko
*  Kortrijk, Belgicko
*  Maidenhead, Spojené kráľovstvo

## Iné projekty

## Externé odkazy
* Oficiálna stránka

## Zdroj

Kategória:Mestá v Île-de-France
Kategória:Obce v departemente Hauts-de-Seine
Burdž al-Káhira

**Burdž al-Káhira** (, egyptská výslovnosť *burg el-káhira*, po anglicky *Cairo Tower*) je vyhliadková veža na ostrove Al-Džazíra v hlavnom meste Egypta, Káhire. V roku 1960, kedy bola dokončená, bola na dva roky najvyššou stavbou v Afrike, kým ju nepredbehla veža Sentech Tower v juhoafrickom meste Johannesburg. Najvyššou stavbou Egypta bola do roku 2008, kedy ju predbehlo premosťovanie Suezského prieplavu.

## Dejiny
Navrhol ju architekt Na'úm Šabíb a bola postavená v rokoch 1956 – 1961. Je pokrytá mrežami, ktoré symbolizujú faraónsky lotos. Má otáčajúcu sa reštauráciu, ktorá sa otočí okolo svojej osi zhruba za hodinu aj 10 minút. Vtedajší prezident Egypta Džamál Abd an-Násir (1956 – 1970) dal na postavenie tejto veže 100 000 amerických dolárov, čo zodpovedá asi 76 000 eurám.

V rokoch 2004 – 2009 sa táto veža rekonštruovala na oslavu jej 50. narodenín v roku 2011. Veža je členom World Federation of Great Towers.

## Galéria

Súbor:Kairo 001.jpg|Výhľad z veže
Súbor:Cairo Tower night.gif|Veža má každú noc inú farbu. Tieto obrázky zachytávajú jej farbu niekoľko nocí
Súbor:Cairo tower on the Nile.jpg|Veža počas rekonštrukcie
Súbor:Flickr - Gaspa - Cairo, Cairo Tower.jpg|Veža počas rekonštrukcie
Súbor:Cairo, Tower of Cairo, Egypt, Oct 2004.jpg|Veža cez deň
Súbor:Flickr - Gaspa - Cairo, ponte el tahrir e isola Gezira.jpg|Pohľad na ostrov
Súbor:Panocairo1.jpg|Panoráma Káhiry
Súbor:6th October Bridge.png|Most 6. októbra a veža


## Referencie


## Pozri aj
* World Federation of Great Towers
* Zoznam najvyšších stavieb na svete podľa štátu

## Iné projekty

## Externé odkazy
* Oficiálna stránka

## Zdroj

Kategória:Veže v Egypte
Kategória:Rozhľadne
Kategória:Vysielacie veže a stožiare
Kategória:World Federation of Great Towers
Kategória:Architektúra z 1961
Kategória:Stavby v Káhire
Luigi Amadeo d’Abruzzi

**Luigi Amadeo d'Abruzzi**, celým menom **Luigi Amedeo Giuseppe Maria Ferdinando Francesco di Savoia, vojvoda abruzzský** (* 29. január 1873, Madrid, Španielsko – † 18. marec 1933, Mogadišo) bol taliansky horolezec a polárnik, člen talianskej kráľovskej rodiny, princ savojský a syn španielskeho kráľa Amadea I.

## Životopis
Ako prvý človek vystúpil na vrchol hory Saint Elias na Aljaške (1897). Stál na čele neúspešnej expedície k severnému pólu (loď Stella Polare, 1899-1900). Patril k prvým prieskumníkom horského masívu Ruwenzori v Afrike (1906-1907) a vystúpil na vrchol jeho najvyššieho štítu. V roku 1909 sa zúčastnil prieskumu pohoria Karakoram v Ázii.

## Zdroj
* 

Kategória:Savojskí
Kategória:Talianski horolezci
Kategória:Talianski objavitelia
Kategória:Osobnosti z Madridu
Kategória:Rytieri Radu čiernej orlice
Abergement-Clémenciat

**L’Abergement-Clémenciat** je francúzska obec, ktorá sa nachádza v departemente Ain, v regióne Rhône-Alpes. Preteká ňou rieka Chalaronne.

V starofrancúzštine bol názov „herbergement“, „albergement“, miesto, na ktorom sa ubytovávali a stravovali cestovatelia. V departemente Ain sú ďalšie názvy typické pre pohorie Švajčiarska Jura. Sú to Le Petit-Abergement, Le Grand-Abergement a Abergement-de-Varey. Zakladané boli kolónmi medzi 11. a 15. storočím.  

## Polohopis
L’Abergement-Clémenciat má rozlohu . Najvyšší bod je položený  a najnižší bod .

## Pamiatky
* Vieux Bourg – hrad, zaradený do zoznamu historických pamiatok od 18. novembra 1994.
* Zámok, postavený v 1700, rekonštruovaný v 19. storočí.
* Kostol, vysvätený 1868, architekt Buleau.

## Obyvateľstvo
L’Abergement-Clémenciat má 787 obyvateľov (2009).
    
Graf populácie:

## Referencie


## Iné projekty

## Zdroj
* 

Kategória:Obce v departemente Ain
Levallois-Perret

**Levallois-Perret** je francúzske mesto v severozápadnej časti metropolitnej oblasti Paríža v departemente Hauts-de-Seine v regióne Île-de-France. Má asi 63 000 obyvateľov a od centra Paríža je vzdialené .

## Poloha
Mesto leží na pravom brehu Seiny. Rieka tvorí severozápadnú hranicu s mestami Courbevoie a Asnières-sur-Seine, na severovýchode susedí s mestom Clichy, na juhovýchode s Parížom (hranicu tvorí boulevard périphérique) a na juhozápade s mestom Neuilly-sur-Seine.

## Dejiny
Územie mesta bolo osídlené už v dobe stredného paleolitu. Podľa nálezov miestnych nástrojov sa ich spôsob opracovania nazýva levalloiská technika.

V roku 52 pred Kr. sa na pláni medzi Clichy a Levallois odohrala bitka o Lutetiu medzi galským kmeňom Parisiov a Caesarovým vojskom, ktoré viedol vojvodca Labienus. V roku 1215 na území patriacom k panstvu Clichy začali pestovať vinnú révu pre potreby kláštora Saint-Denis.

V predrevolučnom Francúzsku sa na území rozkladala dedina Villiers a dvor Courcelles (nazývaný tiež La Planchette). Väčšia časť dnešného územia mesta bola počas revolúcie pripojená k susednému mestu Clichy a juhovýchodná časť k Neuilly-sur-Seine. V roku 1822 začal majiteľ miestnych pozemkov Jean-Jacques Perret stavbu veľkého sídliska. Toto územie sa podľa neho potom nazývalo Champerret (Perretovo polo). V roku 1845 obdobne obchodník s vínom Nicolas Eugène Levallois začal stavať na území La Planchette, pričom toto územie dostalo jeho meno. V 60. rokoch 19. storočia obe sídla zrástli a vznikla potreba vlastnej samosprávy. Cisár Napoleon III. potvrdil 30. júna 1866 novej obci Levallois-Perret mestské právo, ktoré vstúpilo do platnosti od roku 1867.

Mesto sa stalo centrom raného automobilizmu vo Francúzsku, svoje podniky a dielne tu založili Adolphe Clément, Louis Delâge, Henri Chapron, Armand Peugeot, Ettore Bugatti, André Citroën ai. Na začiatku 20. storočia tu bol aj významný kozmetický priemysel.

## Hospodárstvo
V Levallois-Perret má hlavné sídlo koncern Alstom. Ďalej tu sídlia pobočky firiem Altran, Carrefour, Deloitte, Seiko Epson, L'Oréal a ďalšie.

## Doprava
V meste sú tri zastávky metra na linke 3:
* Louise Michel
* Anatole France
* Pont de Levallois - Bécon (konečná stanica)

## Zaujímavosti
Vedľa radnice je zaujímavý kostol Saint-Justin. Obľúbeným výletným miestom je park Planchette.

## Osobnosti
* Louise Michelová (* 1830– † 1905), anarchistka
* Gustave Eiffel  (* 1832– † 1923), stavebný inžinier a architekt
* Maurice Ravel (* 1875 – † 1937), hudobný skladateľ
* René Pottier (* 1879 – † 1907), cyklista
* Louis Trousselier (* 1881 – † 1939), cyklista
* Rudolf Nurejev (* 1938 – † 1993), tanečník
* Pascal Lamy (* 1947), politik
* Didier Drogba (* 1978), futbalista

## Partnerské mestá
*  Berlín, Nemecko
*  Molenbeek-Saint-Jean, Belgicko

## Iné projekty

## Externé odkazy
* Oficiálna stránka

## Zdroj

Kategória:Mestá v Île-de-France
Kategória:Obce v departemente Hauts-de-Seine
L’Abergement-de-Varey

**L’Abergement-de-Varey** je francúzska obec, ktorá sa nachádza v departemente Ain, v regióne Rhône-Alpes.

## Poloha
L’Abergement-de-Varey má rozlohu . Najvyšší bod je položený  a najnižší bod .
Obec je umiestnená v okolí Bugey, neďaleko od Pont-d'Ain. Prechádza ju cesta GR 59. Nachádza sa v kontrolovanej apelácii pestovania odrody viniča Bugey-Cerdon.

## Obyvateľstvo
L’Abergement-de-Varey má 207 obyvateľov (2009).

Graf populácie:

## Referencie


## Zdroj
* 

 

Kategória:Obce v departemente Ain
Žraločí zuby

Prírodná pamiatka **Žraločí zuby** sa nachádza vo *Vrapickom lese* vo východnej časti štatutárneho mesta Kladno v Stredočeskom kraji. Zaberá priestor drobného opusteného silicitového lomu na miernom návrší nad pravým brehom Dřetovického potoka, zhruba ¾ km zjz. od kostola sv. Mikuláša vo Vrapiciach.

Chránené územie bolo vyhlásené v roku 1995 a neskôr trochu rozšírené; najnovšie vymedzenie tak pochádza z roku 2008. Predmetom ochrany celej prírodnej pamiatky sú paleontologické nálezy skamenených ostatkov organizmov z geologickej éry druhohôr – kriedy. Z geologického hľadiska ide o morské sedimenty spodnoturónskeho veku usadené na starší povrch tvorený abradovanými proterozoickými horninami. V lokalite boli zistené pozostatky (zubov, stavce a koprolity) najmenej 12 druhov žralokov, ďalej dierkavcov, lastúrnikov, hviezdoviek a hubiek.  

Lokalita je situovaná uprostred lesného porastu, prístup k nej vedie len po neznačených chodníkoch (miestami síce prechádza náučný chodník *Po lesných cestách do histórie ťažby uhlia na Kladensku* Vrapice - Čabárna, jej značenie v teréne je však riedke a orientačne skôr nepostačujúce). 

## Pozri aj
* Žákova skála

## Iné projekty

## Externé odkazy
* Nariadenie Stredočeského kraja z dňa 23. 1. 2008 o zriadení prírodnej pamiatky ''Žraločí zuby''
* Významné geologické lokality: Žraločí zuby - buližníkový lůmek u Vrapic

## Zdroj

Kategória:Chránené územia v okrese Kladno
Kategória:Paleontologické lokality v Česku
Kategória:Lomy v Česku
Kategória:Kladno
Kategória:Prírodné pamiatky v Česku
Zámok Žádlovice

náhľad|Zámok Žádlovice
**Zámok Žádlovice** je barokový zámok v Česku z obdobia okolo roku 1760, park založený okolo roku 1810. Nachádza sa v Žádloviciach,  južne od Mohelnice.

## Dejiny
Pôvodne tvrdza, ktorá vznikla po roku 1565 prestavbou jedného z domov v dedine. V držaní Žadlovic sa od polovice 16. storočia vystriedal celý rad šľachtických rodov ako Podstatskí z Prusinovic, Drahanovskí z Pěnčína alebo Pavlovskí z Pavlovic. Tvrdza bola za tridsaťročnej vojny (vtedy v majetku Jána Felixa Podstatského z Prusinovic) zbúraná a v roku 1643 sa uvádza ako pustá. Ďalším majiteľom bol od roku 1679 Albrecht Bukůvka z Bukůvky, ktorý kúpil spojený statok Žadlovice a Líšnice. Albrecht potom vystaval v Žadloviciach v rokoch 1679 – 1705 na mieste niekdajšej tvrdze barokový zámok. Od Bukůvkov kúpil statok v roku 1764 gróf Jan Křtitel Mitrovský, ktorý dal v roku 1772 zámok prestavať v neskoro barokovom štýle. V tejto podobe sa udržal v podstate dodnes.

Gróf Mitrovský založil pri zámku rozsiahlu botanickú záhradu a zámockú knižnicu obohatil zbierkou prírodovednej literatúry. Zámocká záhrada bola postupne okolo roku 1800 premenená na botanicky a esteticky veľmi pozoruhodný prírodno krajinársky park, ktorý patrí k najcennejším na severnej Morave. V roku 1945 sa stal zámok majetkom štátu.

## Externé odkazy
* Článok o zámku na infosumperk.cz

## Zdroj
* 

Žádlovice
Kategória:Kultúrne pamiatky v okrese Šumperk
Žádlovice
Élancourt

**Élancourt** je francúzske mesto v západnej časti metropolitnej oblasti Paríža v departemente Yvelines, v regióne Île-de-France. Od centra Paríža je vzdialené 30,6 km. Má asi 27 000 obyvateľov. 

## Geografia
Susedné obce: Plaisir, Trappes, Le Mesnil-Saint-Denis, La Verrière, Maurepas a Jouars-Pontchartrain.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:30000
TimeAxis = orientation:vertical
AlignBars = justify
ScaleMajor = gridcolor:darkgrey increment:3000 start:0
ScaleMinor = gridcolor:lightgrey increment:500 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:20 align:left

  
  bar:1962 from:0 till: 729
  bar:1968 from:0 till: 861
  bar:1975 from:0 till: 10629
  bar:1982 from:0 till: 20129
  bar:1990 from:0 till: 22584
  bar:1999 from:0 till: 26665

PlotData=

  
  bar:1962 at: 729 fontsize:S text: 729 shift:(-10,5)
  bar:1968 at: 861 fontsize:S text: 861 shift:(-10,5)
  bar:1975 at: 10629 fontsize:S text: 10.629 shift:(-10,5)
  bar:1982 at: 20129 fontsize:S text: 20.129 shift:(-10,5)
  bar:1990 at: 22584 fontsize:S text: 22.584 shift:(-10,5)
  bar:1999 at: 26665 fontsize:S text: 26.665 shift:(-10,5)

TextData=
  fontsize:S pos:(20,20)
  text:"Zdroj: INSEE"


## Partnerské mestá
*  Cassina de' Pecchi, Taliansko
*  Gräfenhainichen, Nemecko
*  Laubach, Nemecko

## Iné projekty

## Externé odkazy
* Oficiálna stránka

## Zdroj

Kategória:Mestá v Île-de-France
Kategória:Obce v departemente Yvelines
Agen-d’Aveyron

**Agen-d'Aveyron** je francúzska obec, ktorá sa nachádza v departemente Aveyron, v regióne Midi-Pyrénées.

## Polohopis
Agen-d'Aveyron má rozlohu . Najvyšší bod je položený  a najnižší bod .

## Obyvateľstvo
Agen-d'Aveyron má 1065 obyvateľov (2009).

Graf populácie:

## Referencie


## Iné projekty

Kategória:Obce v departemente Aveyron
Marpéssa

**Marpéssa** môže byť:
*staroveké grécke mesto ostrova Paros, pozri Marpéssa (Paros)
*v gréckej mytológii dcéra aitólskeho kráľa Euéna, pozri Marpéssa (dcéra Euéna)
My Feelings for You

„**My Feelings for You**“ je skladba od DJov Avicii a Sebastiena Drumsa. Originál skladby, bol vydaný francúzskou electronica a house skupinou Cassius, cez vydavateľstvo Astrawerks v roku 1999. Nový remix bol vydaný v roku 2010 a je energický, pôsobí povznášajúco. Remix sa stal v krátkom čase tanečným hitom v mnohých krajinách Európy. Pieseň je uvedená v mnohých tanečných albumoch roku 2010, vratane Global Gathering: Festival Anthems.
V Nemecku skončila skladba na 25. mieste.

Hudobné video bolo vydané dňa 15. októbra 2010 v Spojenom kráľovstve. Toto video sa stalo veľmi obľúbeným a promovalo na mnohých diskotékach UK Dance Chart 17. októbra 2010 na 4. mieste.

Skladba obsahuje sample z piesní Gwen McCrae – „All This Love That I’m Giving“ a zo spomínanej originálnej verzie skladby Cassius – „My Feelings for You“.

## Zoznamy skladieb
***Digital Download**
#„My Feelings for You“ – 3:05
#„My Feelings for You“ (Extended Mix) – 6:14

***UK Digital EP**
#„My Feelings for You“ (UK Radio Edit) – 2:30
#„My Feelings for You“ (Original Mix) – 6:14
#„My Feelings for You“ (The Noise Remix) – 6:21
#„My Feelings for You“ (LMC Remix) – 5:52
#„My Feelings for You“ (Whelan & Di Scala Remix) – 6:48

***Digital EP (The Remixes)**
#„My Feelings for You“ (The Prototypes Remix) – 5:02
#„My Feelings for You“ (Treasure Fingers Remix) – 5:39
#„My Feelings for You“ (Angger Dimas Breaks Re-Rub) – 3:33
#„My Feelings for You“ (Tom Geiss vs Mikael Weermets & John Wedel Remix) – 5:46
#„My Feelings for You“ (Nova Remix) – 5:56

## Umiestnenia

## Dátumy vydania

## Referencie

Kategória:Single z 2010
Kategória:Piesne z 2010
Kategória:Single Avicii
Kategória:Piesne Avicii
Space Needle

**Space Needle** (po slovensky *Nebeská ihla*) je veža v Seattli v štáte Washington, ktorá je hlavným orientačným bodom pacifického severozápadu Spojených štátov a symbolom Seattlu. Nachádza sa v Seattle Center a bola postavená pri príležitosti Svetovej výstavy, ktorá sa v Seattli konala v roku 1962. Pri výstave používalo výťahy v Space Needle asi 20 tisíc ľudí denne, čiže za celú výstavu použilo tieto výťahy viac než 2,3 miliónov návštevníkov. Space Needle je vo svojom najvyššom bode vysoká 184 metrov, v najširšom bode široká 42 metrov a váži 9 550 ton. Keď bola dokončená, bola najvyššou stavbou západne od rieky Mississippi. Bola navrhnutá tak, aby odolala vetru o sile /h. Okrem toho má veža celkom 25 hromozvodov, ktoré ju chránia proti poškodeniu bleskom. Veža je členom World Federation of Great Towers.

Vo veži Space Needle sa vo výške 158,2 metra nachádza vyhliadková plošina a o šesť metrov nižšie () sa nachádza obchod a otáčajúca sa reštaurácia SkyCity. Z vrcholu Space Needle je možné vidieť nie len panorámu centra Seattlu, ale aj Kaskádové vrchy, Mount Rainier, Mount Baker, Elliott Bay a okolité ostrovy.

Na vrchol veže sa dá dostať prostredníctvom výťahov, ktoré jazdia rýchlosťou /h. Cesta trvá 43 sekúnd. Vo veterných dňoch je rýchlosť výťahov znížená na /h.

## Galéria

Súbor:Seattle Skyline Mini.JPG|Pohľad z veže
Súbor:Space Needle From Biplane.jpg|Letecký pohľad na vežu
Súbor:US Navy 030529-N-9500T-003 The top of Seattle's Space Needle, which has been painted in Red, White and Blue for Memorial Day.jpg|Letecký pohľad na vežu počas Memorial Day
Súbor:Space Needle under construction, 1961.jpg|Stavba Space Needle
Súbor:Western-towers.png|Porovnanie CN Tower (Toronto), Willis Tower (Chicago), Stratosphere Tower (Las Vegas) a **Space Needle** (Seattle)
Súbor:Space Needle002.jpg|Space Needle, Mt. Rainier v pozadí
Súbor:SpaceNeedleBasePanorama.jpg|Pohľad zdola hore
Súbor:EMP view from Space Needle observation deck.jpg|Pohľad zhora dole
Súbor:Seattle from kerry park.jpg|Pohľad z Kerry Park
Súbor:Sky city 2006.jpg|SkyCity


## Referencie


## Zdroj

Kategória:Veže v USA
Kategória:Rozhľadne
Kategória:World Federation of Great Towers
Kategória:Stavby v Seattli
Kategória:Architektúra z 1961
Fade into Darkness

„**Fade into Darkness**“ je skladba švédskeho house producenta and DJa Avicii. Bola vydaná 16. júla 2011. Skladba obsahuje sample z piesne „Perpetuum Mobile“ od Penguin Cafe Orchestra, ktorá bola napísaná Simonom Jeffesom. Pred vydaním sa uvažovalo aj o možnom názve „Penguin“ ale napokon autor remixu vybral názov „Fade Into Darkness“, ktoré sa nachádza v texte piesne.

## Zoznam skladieb
*;Digital download
#„Fade into Darkness“ (Vocal Radio Mix) – 3:18
#„Fade into Darkness“ (Instrumental Club Mix) – 5:48
#„Fade into Darkness“ (Vocal Club Mix) – 6:09
#„Fade into Darkness“ (Instrumental Radio Mix) – 2:58

## Zostava a personál
*Tim Bergling – textár producent
*Arash Pournouri – textár, producent
*Simon Jeffes – textár
*John Martin – textár
*Michel Zitron – textár
*Måns Wredenberg - textár
*Dipesh Parmar – aranžovanie
*Andreas Moe – sólový spev
*Richard Adlam – sprievodný spev
*Sam Blue – sprievodný spev
*Simon Chapman – sprievodný spev
*Hal Ritson – vokálny producent, sprievodný spev
*Wez Clarke – mixovanie, ďalšie programovanie

### Umiestnenie

## Dátumy vydania

## Referencie

## Zdroj

Kategória:Single z 2011
Kategória:Piesne z 2011
Kategória:Single Avicii
Kategória:Piesne Avicii